Ա.Ասատրյանի խոսքերով՝ ՀՊՏՀ-ի հետ համագործակցության արդյունքում կկարողանան ուսանողներին փոխանցել այն գիտելիքները, որոնք թույլ կտան բուհն ավարտելուց հետո անմիջապես աշխատանքի անցնել պետական համակարգում: «Իմ ցանկությունն է, որպեսզի այս համագործակցությունն իր դրական արդյունքները տա: Այսօրվանից պետք է սկսել պատրաստել այնպիսի մասնագետներ, որոնք անհրաժեշտ են լինելու մի քանի տարի անց նոր համակարգերի արդյունավետ գործարկման համար»,- ընդգծեց Ա.Ասատրյանը: